sagorsarker/bangla-wikipedia huggingface dataset:
হাইড্রোজেনেশেন

হাইড্রোজেনেশেন হলো আণবিক হাইড্রোজেন এবং অপর একটি যৌগের মধ্যে সংঘটিত রাসায়নিক বিক্রিয়া, যা সম্পাদনের জন্য নিকেল, প্যালাডিয়াম ও প্লাটিনামের মত অনুঘটকের উপস্থিতি প্রয়োজন হয়। জৈব যৌগের পরিমাণ হ্রাস বা সম্পৃক্তকরণে এই প্রক্রিয়ার প্রয়োগ ঘটানো হয়। হাইড্রোজেনেশেন প্রক্রিয়ায় একটি অণুতে হাইড্রোজেন পরমাণু যোগ করা হয়; অনেক ক্ষেত্রেই এই অণু অ্যালকিনের অণু হয়ে থাকে। স্বাভাবিক পরিবেশে বিক্রিয়াটি সংঘটনের জন্য অনুঘটক অবশ্যপ্রয়োজন। শুধু অতি উচ্চ তাপমাত্রায় অনুঘটকবিহীন হাইড্রোজেনেশেন বিক্রিয়া সংঘটিত হয়। হাইড্রোকার্বনে দ্বিবন্ধন ও ত্রিবন্ধন হ্রাসে এ প্রক্রিয়ার উল্লেখযোগ্য ভূমিকা রয়েছে।
অনুঘটন হাইড্রোজেনেশেন প্রক্রিয়ার শিল্পক্ষেত্রে বহুবিধ ব্যবহার রয়েছে। শিল্পক্ষেত্রে হাইড্রোজেনেশেন প্রক্রিয়া অসমজাতীয় অনুঘটকের উপর নির্ভর করে।
সবজিজাত তেল প্রক্রিয়াকরণের জন্য হাইড্রোজেনেশেন ব্যাপক হারে ব্যবহার করা হয়। পলিআনস্যাচুরেটেড ফ্যাটি এসিড বা বহু-অসম্পৃক্ত ফ্যাটি এসিড ব্যবহার করে সবজিজাত তেল আহরণ করা হয়। এ ধরনের এসিডে প্রচুর দ্বিবন্ধন থাকে, যা আহরণ প্রক্রিয়ায় প্রতিবন্ধকতা সৃষ্টি করে। হাইড্রোজেনেশনের ফলে এরূপ দ্বিবন্ধন অপসৃত হয়।
পেট্রোরসায়ন শিল্পে অ্যালকিন ও অ্যারোমেটিক হাইড্রোকার্বনকে সম্পৃক্ত অ্যালকেন (প্যারাফিন) ও চাক্রিক অ্যালকেনে রূপান্তর করতে হাইড্রোজেনেশেন প্রক্রিয়া ব্যবহার করা হয়।
ডোবেরেইনারের বাতিতে প্লাটিনাম অনুঘটকের উপস্থিতিতে অক্সিজেনের সাথে হাইড্রোজেন সংযোজন "হাইড্রোজেনেশনের প্রথম ঘটনা" বিবেচিত হয়। ১৮২৩ সালের দিকে ডোবেরেইনারের বাতির বাণিজ্যিক ব্যবহার শুরু হয়। ফ্রেঞ্চ রসায়নবিদ পল সাবাতিয়ে হাইড্রোজেনেশেন প্রক্রিয়ার জনক পরিগণিত হন। সাবানশিল্পে কাজ করা মার্কিন রসায়নবিদ জেমস বয়েসের কাজের উপর ভিত্তি করে ১৮৯৭ সালে সাবাতিয়ে আবিষ্কার করেন, নিকেল অনুঘটকের উপস্থিতিতে হাইড্রোজেন সংযোজন বিক্রিয়া করলে গ্যাসীয় হাইড্রোকার্বন উৎপন্ন হয়। এটি সাবাতিয়ে প্রক্রিয়া নামেও পরিচিত। এজন্য সাবাতিয়ে ১৯১২ সালে যৌথভাবে রসায়নে নোবেল পুরস্কারে ভূষিত হন। ভিলহেল্ম নরমান তরল তেলের হাইড্রোজেনেশেন প্রক্রিয়া আবিষ্কারের জন্য ১৯০২ সালে জার্মানি ও ১৯০৩ সালে ব্রিটেনে পেটেন্ট লাভ করেন। ১৯০৫ সালে সর্বপ্রথম বর্ণিত হেবার বস প্রক্রিয়ায় নাইট্রোজেনের হাইড্রোজেনেশেন প্রক্রিয়ার বিস্তারিত ব্যাখ্যা দেওয়া আছে। ১৯২২ সালে ফিশার ট্রোপ প্রক্রিয়ায় কয়লা হতে আহরিত কার্বন মনোক্সাইডের হাইড্রোজেনেশেন বিক্রিয়ায় তরল জ্বালানিতে রূপায়িত করা হয়।
১৯২২ সালে ভোরহিস ও অ্যাডামস এক বায়ুমণ্ডলীয় চাপের অধিক চাপে হাইড্রোজেনেশেন বিক্রিয়া ঘটানোর পদ্ধতি আবিষ্কার করেন। ১৯২৬ সালে ভোরহিস ও অ্যাডামসের গবেষণার উপর ভিত্তি করে বর্ধিত চাপ ও তাপে হাইড্রোজেনেশন বিক্রিয়া ঘটানোর উপাদান "পার শ্যাকার" -এর বাণিজ্যিক ব্যবহার শুরু হয়। এখনো এটি বহুল প্রচলিত। ১৯২৪ সালে মুররে রেইনি নিকেলের মিহিচূর্ণ সংস্করণ উদ্ভাবন করেন, যেটি নাইট্রাইলের অ্যামিনে রূপান্তর এবং মার্জারিন উৎপাদনে ব্যবহৃত হয়।
১৯৩০ এর দশকে ক্যালভিন আবিষ্কার করেন, কপার(II)যৌগ হাইড্রোজেনকে জারিত করে। ১৯৬০ সালে অবস্থান্তর ধাতব যৌগ ব্যবহার করে সমজাতীয় অনুঘটক উৎপাদন শুরু হয়। "উইলকিনসনের অনুঘটক" এর অন্যতম উদাহরণ। অতঃপর আবিষ্কৃত হয়, রোডিয়াম ও ইরিডিয়াম অ্যালকিন ও কার্বনিলের হাইড্রোজেনেশেন ঘটাতে পারে। ১৯৭০ সালে এল ডিওপিএ সংশ্লেষণের সময় অপ্রতিসম হাইড্রোজেনেশনের বিষয়টি বিজ্ঞানীদের কাছে ধরা পড়ে। ১৯৯০ এর দশকে নোয়োরি অপ্রতিসম হাইড্রোজেনেশেন প্রক্রিয়া আবিষ্কৃত হয়। ১৯৩০ ও ১৯৪০ এর দশকে শুরু হওয়া "অক্সো প্রক্রিয়া" এবং জিগলার-নাটা পলিমারকরণের উপর করা কাজ এতে তাৎপর্যপূর্ণ প্রভাব ফেলে।
বরোন্ধা রাজ্য

বরোন্ধা রাজ্য (যা পাথার কাছার নামেও পরিচিত) ছিলো ব্রিটিশ শাসিত ভারতে অবস্থিত একটি দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ ১৯৫০ খ্রিস্টাব্দে ভারতে যোগদানের সময়ে রাজ্যটি আকৃতিতে অধিক ছিলো এবং ব্রিটিশ শাসনকালে এটি ৯ তোপ সেলামী সম্মানপ্রাপ্ত রাজ্য হিসাবে পরিচিত ছিলো৷
বরোন্ধা রাজ্যের শাসকগণ ছিলেন বড়গুর্জর গোষ্ঠীর সূর্যবংশীয় রঘুবংশী রাজপুত৷ ১৮৭৭ খ্রিস্টাব্দে মহারাজা রঘুবর দয়াল শাহ ব্রিটিশ সরকারের থেকে অ-বংশপরম্পরায় "হিস হাইনেস" উপাধি ও বংশপরম্পরায় ৯ টি তোপ সেলামীর সম্মাননা পান৷
হেমাঙ্গ বাদানি

হেমাঙ্গ কমল বাদানি (; ; জন্ম: ১৪ নভেম্বর, ১৯৭৬) তামিলনাড়ুর চেন্নাই এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে চেন্নাই সুপার কিংস, চেন্নাই সুপারস্টার্স, তামিলনাড়ু ও বিদর্ভ দলের প্রতিনিধিত্ব করেন। দলে তিনি মূলতঃ অল-রাউন্ডার হিসেবে খেলতেন। বামহাতে ব্যাটিংয়ের পাশাপাশি স্লো লেফট-আর্ম অর্থোডক্স বোলিংয়ে পারদর্শী ছিলেন হেমাঙ্গ বাদানি।
তামিলনাড়ুর গুজরাতি পরিবারের সন্তান তিনি। ভারত এ দলের সদস্যরূপে ঢাকায় অনুষ্ঠিত সার্ক প্রতিযোগিতায় অংশ নিয়েছিলেন। ১৯৯৬-৯৭ মৌসুম থেকে ২০১৩ সাল পর্যন্ত হেমাঙ্গ বাদানি’র প্রথম-শ্রেণীর খেলোয়াড়ী জীবন চলমান ছিল। পরিচ্ছন্ন মাঝারিসারির ব্যাটসম্যান ছিলেন হেমাঙ্গ বাদানি। নিখুঁত ফিল্ডার হিসেবে দুই বছর আন্তর্জাতিক ক্রিকেটে স্থির মস্তিষ্ক ও ধারাবাহিকতাহীন অবস্থান করেছিলেন।
২০০৭ সালে ইন্ডিয়ান ক্রিকেট লিগে খেলার জন্যে চুক্তিবদ্ধ হন। ২০০৭ সালে নিষিদ্ধ ঘোষিত ও স্থবির হয়ে পড়া ইন্ডিয়ান ক্রিকেট লিগে অংশ নেন। চেন্নাই সুপারস্টার্সের সদস্য ছিলেন তিনি। অবৈধ এ আসরে খেলার ফলে তামিলনাড়ু ও ভারত দলের পক্ষে খেলার জন্যে নিষিদ্ধ ঘোষিত হন। বিসিসিআইয়ে প্রস্তাবনায় ২০০৯ সালে লিগ ত্যাগ করেন। এরপর, ঘরোয়া ক্রিকেটে এক বছর দূরে থাকার পর ইন্ডিয়ান প্রিমিয়ার লিগসহ ভারত দলে খেলার জন্যে মনোনীত হন। ২০০৯-১০ মৌসুমের বিজয় হাজারে ট্রফিতে রাজস্থানের প্রতিনিধিত্ব করেন। আইপিএলে চেন্নাই সুপার কিংসের সদস্য হন।
২৭ জানুয়ারি, ২০১০ তারিখে তামিলনাড়ুর অল-রাউন্ডার সি গণপতি’র সাথে চেন্নাই সুপার কিংসের পক্ষে ইন্ডিয়ান প্রিমিয়ার লিগে খেলার জন্যে মনোনীত হন। তবে, ২০১০ সালের ঐ আসরে কোন খেলায় তাকে খেলানো হয়নি। রঞ্জী ট্রফি প্রতিযোগিতায় বিদর্ভ দলের পক্ষে খেলছেন তিনি।
সমগ্র খেলোয়াড়ী জীবনে চারটিমাত্র টেস্ট ও চল্লিশটি একদিনের আন্তর্জাতিকে অংশগ্রহণ করেছেন হেমাঙ্গ বাদানি। ১৫ জুন, ২০০১ তারিখে হারারেতে স্বাগতিক জিম্বাবুয়ে দলের বিপক্ষে টেস্ট ক্রিকেটে অভিষেক ঘটে তার। ২৯ আগস্ট, ২০০১ তারিখে কলম্বোয় স্বাগতিক শ্রীলঙ্কা দলের বিপক্ষে সর্বশেষ টেস্টে অংশ নেন তিনি।
পাকিস্তানের বিপক্ষে একটি খেলায় অংশ নিলেও সুবিধে করতে পারেননি। ২০০১ সালে স্বাগতিক জিম্বাবুয়ের বিপক্ষে খেলার মাধ্যমে টেস্ট খেলোয়াড়ী জীবনের সূত্রপাত ঘটে তার। এরপর, ঐ বছরের শেষদিকে শ্রীলঙ্কার বিপক্ষে তিনটি সাধারণমানের খেলা উপহার দেন। ২০০৪ সালে সফরকারী পাকিস্তান দলের বিপক্ষে সর্বশেষ খেলেন।
২৩ বছর বয়সে পাতানো খেলা পরবর্তী সময়ে ভারতের একদিনের দলে অন্তর্ভুক্ত হন। অজয় জাদেজা’র শূন্যস্থান পূরণে তাকে সম্ভাব্য খেলোয়াড় হিসেবে রাখা হয়। ২০০১-০২ মৌসুমে পুনেতে সফরকারী অস্ট্রেলিয়া দলের বিপক্ষে শতরানের ইনিংস খেলে নিজের সামর্থতা তুলে ধরেন। এর পরপরই তার খেলার মান দূর্বল হতে থাকে ও তরুণ খেলোয়াড়দেরকে তার স্থানে আনা হয়। তাসত্ত্বেও ২০০২-০৩ মৌসুমে রঞ্জী ট্রফি প্রতিযোগিতার চূড়ান্ত খেলায় শতরান তুলে আবারও নিজেকে মেলে ধরেন। এরপরপরই ইংল্যান্ড সফরে এ দলের সহ-অধিনায়কের দায়িত্ব দেয়া হয়। সেখানে তিনি বেশ ভালোমানের খেলা উপহার দেন।
এরপর দলীয় অধিনায়ক সৌরভ গাঙ্গুলী তাকে বেশ কয়েকটি সফরে নিয়ে যান। নিচেরসারির ব্যাটিং অল-রাউন্ডার ছিলেন। ২০০৮ সালে ওডিআই দল থেকে বাদ পড়ার পূর্বে বেশ কয়েকটি খেলায় অংশ নেন।
ড্রাকুলা স্যার

ড্রাকুলা স্যার হলো ২০২০ সালে মুক্তিপ্রাপ্ত বাংলা ভাষার ভারতীয় ভৌতিক ও রোমাঞ্চকর চলচ্চিত্র, যা দেবালয় ভট্টাচার্য পরিচালিত ও এস.ভি.এফ. এর ব্যানারে শ্রীকান্ত মোহতা ও মহেন্দ্র সোনি দ্বারা প্রযোজিত। অনির্বাণ ভট্টাচার্য, মিমি চক্রবর্তী, বিদীপ্তা চক্রবর্তী, রুদ্রনীল ঘোষ, সামিউল আলম, কাঞ্চন মল্লিক এবং সুপ্রিয় দত্ত অভিনীত ছবিটি প্রাথমিকভাবে এক শিক্ষকের কাহিনীকে অনুসরণ করে, যে বড় ক্যানাইন দাঁত যুক্ত হওয়ার জন্য "ড্রাকুলা স্যার" নামে পরিচিত, অবশেষে ভ্যাম্পায়ার হয়ে যায়।
এই ছবিটি পূজা সময়ে ২০২০ সালের ২১ শে অক্টোবর প্রেক্ষাগৃহে মুক্তি পায়। চলচ্চিত্রটি প্রাথমিকভাবে ২০২০ সালের ১ মে মুক্তি পাওয়ার কথা ছিল, তবে তা কোভিড-১৯ মহামারীর কারণে স্থগিত করা হয়। নকশালবাড়ি বিপ্লবের সময়ের একজন বিপ্লবীর গল্পকে কেন্দ্র করে চলচ্চিত্রটি নির্মিত হয়। এটি পশ্চিমবঙ্গ ভিত্তিক একটি মাওবাদী আন্দোলন ছিল, যা এখনও চলছে।
ইকবাল সিদ্দিকী

ইকবাল রশীদ সিদ্দিকী (; ; জন্ম: ২৬ ডিসেম্বর, ১৯৭৪) মহারাষ্ট্রের ঔরঙ্গাবাদ এলাকায় জন্মগ্রহণকারী সাবেক ভারতীয় আন্তর্জাতিক ক্রিকেটার। ভারত ক্রিকেট দলের অন্যতম সদস্য ছিলেন তিনি। ২০০০-এর দশকের সূচনালগ্নে অত্যন্ত সংক্ষিপ্ত সময়ের জন্যে ভারতের পক্ষে আন্তর্জাতিক ক্রিকেটে অংশগ্রহণ করেছেন।
ঘরোয়া প্রথম-শ্রেণীর ভারতীয় ক্রিকেটে হায়দ্রাবাদ দলের প্রতিনিধিত্ব করেন। দলে তিনি মূলতঃ ডানহাতি মিডিয়াম-ফাস্ট বোলার হিসেবে খেলতেন। এছাড়াও, ডানহাতে নিচেরসারিতে ব্যাটিং করতেন ইকবাল সিদ্দিকী।
১৯৯২-৯৩ মৌসুম সাল থেকে ২০০৫ সাল পর্যন্ত ইকবাল সিদ্দিকী’র প্রথম-শ্রেণীর খেলোয়াড়ী জীবন চলমান ছিল। বিধ্বংসী বোলিং ও দৃঢ়চিত্তে ব্যাটিংয়ের কারণে সবিশেষ পরিচিতি লাভ করেছিলেন তিনি।
মাঝখানে সংক্ষিপ্ত সময়ের জন্যে হায়দ্রাবাদের পক্ষে খেলেন। এরপর মহারাষ্ট্রের সদস্য হন। মৌসুম বহির্ভূত সময়ে ইংল্যান্ডের ক্লাব ক্রিকেটে অংশ নিয়েছেন। ২০০৬ সালে কেন্ট ক্রিকেট লীগে অংশ নেন। সেভেনোকস ভাইনের পক্ষে খেলেছেন তিনি।
১৯৯২-৯৩ মৌসুমের রঞ্জী ট্রফি প্রতিযোগিতায় রেলওয়েজের বিপক্ষে নক-আউট পর্বের খেলায় মহারাষ্ট্রের পক্ষে প্রথমবারের মতো খেলতে নামেন। বলে বেশ পেস আনয়ণে সক্ষমতা দেখিয়েছেন। প্রথম-শ্রেণীর ক্রিকেটে তার ব্যাটিং গড় বেশ নিম্নমূখী ছিল। তাসত্ত্বেও, একটি প্রথম-শ্রেণীর শতরানের ইনিংস খেলেছেন তিনি।
প্রথম-শ্রেণীর ক্রিকেটে ব্যক্তিগত সেরা বোলিং পরিসংখ্যান গড়েন ৮/৭২। নিজের সেরা দিনগুলোয় দৃশ্যতঃ তিনি অপ্রতিরোধ্য ছিলেন।
দূর্ভাগ্যজনকভাবে প্রথম-শ্রেণীর ক্রিকেটে অভিষেক হবার প্রায় এক দশক পর তাকে জাতীয় দলে খেলার সুযোগ দেয়া হয়। ব্যাট হাতে প্রথম-শ্রেণীর ক্রিকেটে তিনি একটি শতরান ও তিনটি অর্ধ-শতরানের ইনিংস উপহার দিয়েছেন।
সমগ্র খেলোয়াড়ী জীবনে একটিমাত্র টেস্টে অংশগ্রহণ করেছেন ইকবাল সিদ্দিকী। ৩ ডিসেম্বর, ২০০১ তারিখে মোহালিতে সফরকারী ইংল্যান্ড দলের বিপক্ষে টেস্ট ক্রিকেটে অভিষেক ঘটে তার। এটিই তার একমাত্র টেস্টে অংশগ্রহণ ছিল। এরপর আর তাকে কোন টেস্টে অংশগ্রহণ করতে দেখা যায়নি। তাকে কোন ওডিআইয়ে অংশগ্রহণ করার সুযোগ দেয়া হয়নি।
২০০১ সালে ইংল্যান্ডের বিপক্ষে এক টেস্টে অংশ নিয়েছিলেন তিনি। ঐ টেস্টে ইংল্যান্ড দলের মাত্র ৫ রানের জয়ের লক্ষ্যমাত্রায় ভারতীয় অধিনায়ক সৌরভ গাঙ্গুলী নিচেরসারির ব্যাটসম্যান ইকবাল সিদ্দিকীকে ব্যাটিং উদ্বোধনে নামেন। তিনি তার একমাত্র টেস্টে জয়সূচক রান সংগ্রহ করেন। এরফলে, অস্ট্রেলীয় ক্রিকেটার জেফ মসের সাথে এক টেস্টে অংশ নিয়ে জয়সূচক রানের রেকর্ডের সাথে নিজ নামকে যুক্ত করেন।
একমাত্র টেস্টে অংশ নিলেও মনোজ প্রভাকরের পর একমাত্র ভারতীয় ক্রিকেটার হিসেবে বোলিং ও ব্যাটিং উভয় বিভাগেই উদ্বোধনে নেমেছেন।
মৈহার রাজ্য

মৈহার রাজ্য ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ এটি বর্তমানে মধ্য ভারতের মধ্যপ্রদেশ রাজ্যে অবস্থিত৷ রাজ্যটি বর্গ কিলোমিটার ক্ষেত্রফল জুড়ে বিস্তৃত এবং ১৯০১ খ্রিস্টাব্দে রাজ্যটির জনসংখ্যা ছিলো ৬৩,৭০২ জন৷ রাজ্যটি টাঁস নদী বিধৌত৷ ভূমিরূপ আলুলায়িত ও টিলাবিশিষ্ট বেলেপাথুরে, দক্ষিণ দিকে পার্বত্য উচ্চভূমি ব্যতীত অন্যান্য অংশ উর্বর৷ রাজ্যের একটি বৃহৎ অংশ জঙ্গলাবৃত এবং কাষ্ঠসহ অন্যান্য পণ্য এই রাজ্যের অন্যতম রপ্তানিকারক দ্রব্য ছিলো৷
মৈহার রাজ্যটির পত্তন ঘটে ১৭৭৮ খ্রিস্টাব্দে৷ ১৭৮৮ খ্রিস্টাব্দ থেকে ১৭৯০ খ্রিস্টাব্দ পর্যন্ত বান্দার রাজা এই রাজ্যটিকে দখল করে৷ ঊনবিংশ শতাব্দীর শুরুর দিকে মৈহার রাজ্য ব্রিটিশ ভারতের একটি দেশীয় রাজ্যে পরিণত হয় এবং আরো পরে এটি মধ্য ভারত এজেন্সির বুন্দেলখণ্ড এজেন্সির অন্তর্ভুক্ত করা হয়৷ মধ্য ভারতে অবস্থিত এই বুন্দেলখণ্ড এজেন্সির পূর্ব দিকে অবস্থিত একাধিক দেশীয় রাজ্যসহ মৈহার রাজ্যটিকে ১৮৭১ খ্রিস্টাব্দে নবগঠিত বাঘেলখণ্ড এজেন্সির অন্তর্ভুক্ত করা হয়৷ ১৯৩৩ খ্রিস্টাব্দে মৈহার সহ পশ্চিম বাঘেলখণ্ডে অবস্থিত আরো দশটি দেশীয় রাজ্যকে পুনরায় বুন্দেলখণ্ড এজেন্সিতে ফিরিয়ে দেওয়া হয়৷ 
১৮৯৬ থেকে ১৮৯৭ খ্রিস্টাব্দের মধ্যে রাজ্যটিতে ভয়ানক ক্ষরা পরিস্থিতি দেখা দেয়৷ মৈহারে পূর্ব ভারতীয় রেলওয়ের একটি স্টেশন নির্মাণ করানো হয়, তবে এটি বর্তমানে পশ্চিম মধ্য রেলওয়ের সাতনা ও জব্বলপুরর মধ্যবর্তী অংশে জব্বলপুর থেকে ৯৭ কিলোমিটার উত্তর দিকে অবস্থিত৷ শহরটিতে রয়েছে বহু পুরাতন অট্টালিকা ও স্থাপত্য৷ ১৯৪০ খ্রিস্টাব্দে রাজ্যটির জনসংখ্যা ছিলো ৭৯,৫৫৮ জন এবং ক্ষেত্রফল ছিলো ৪১২ বর্গমাইল৷ ১৯৪৮ খ্রিস্টাব্দে মৈহার ভারতে যোগদান করে৷
ভিশল সিং

ভিশল অ্যান্থনি সিং (; জন্ম: ১২ জানুয়ারি, ১৯৮৯) জর্জটাউন এলাকায় জন্মগ্রহণকারী গায়ানীয় বংশোদ্ভূত ওয়েস্ট ইন্ডিয়ান আন্তর্জাতিক ক্রিকেটার। ওয়েস্ট ইন্ডিজ ক্রিকেট দলের অন্যতম সদস্য তিনি। ২০১০-এর দশকের মাঝামাঝি সময়কাল থেকে ওয়েস্ট ইন্ডিজের পক্ষে আন্তর্জাতিক ক্রিকেটে অংশগ্রহণ করছেন।
ঘরোয়া প্রথম-শ্রেণীর ওয়েস্ট ইন্ডিয়ান ক্রিকেটে গায়ানা দলের প্রতিনিধিত্ব করেন ভিশল সিং। দলে তিনি মূলতঃ বামহাতি মাঝারিসারির ব্যাটসম্যান হিসেবে খেলছেন। এছাড়াও, লেফট-আর্ম অর্থোডক্স বোলিংয়ে পারদর্শী তিনি।
২০০৯ সাল থেকে ভিশল সিংয়ের প্রথম-শ্রেণীর খেলোয়াড়ী জীবন চলমান রয়েছে। ২০০৮-০৯ মৌসুমের রিজিওন্যাল ফোর ডে কম্পিটিশনে বার্বাডোসের বিপক্ষে শেষ খেলায় ২০ বছর বয়সী ভিশল সিংকে গায়ানার পক্ষে খেলতে দেখা যায়। পরের মৌসুমে তিনি মাত্র দুইটি প্রথম-শ্রেণীর ক্রিকেট খেলায় অংশ নিতে পেরেছিলেন।
২০১০-১১ মৌসুমে মাঝারিসারির ব্যাটসম্যান হিসেবে গায়ানা দলে প্রত্যাবর্তন করেন। ঐ প্রতিযোগিতায় ড্র হওয়া খেলায় বার্বাডোসের বিপক্ষে অর্ধ-শতরানের ইনিংস খেলেন। নিজ দেশে বার্বাডোসের বিপক্ষে ১৬৪ বল মোকাবেলান্তে ৬৬ রান সংগ্রহ করতে পেরেছিলেন তিনি। এ বছরেও তেমন ভালো খেলেননি। ফলশ্রুতিতে, ফেব্রুয়ারি, ২০১৪ সালের পূর্ব-পর্যন্ত প্রথম-শ্রেণীর খেলার বাইরে অবস্থান করেন।
২০১৪-১৫ মৌসুমে ফিরে ৪৭৯ রান সংগ্রহ করেন। ঐ মৌসুমে প্রথম-শ্রেণীর ক্রিকেটে তিনি তার প্রথম শতরানের ইনিংস খেলেন। ত্রিনিদাদ ও টোবাগোর বিপক্ষে ২২৯ বলে ১৪১ রান তুলে দলকে ইনিংস ব্যবধানে জয়লাভে ভূমিকা রাখেন।
এর পরের মৌসুমে ৫০.৮৫ গড়ে ৭১২ রান তুলে তৃতীয় সর্বোচ্চ রান সংগ্রাহকে পরিণত হন। ২০১৫-১৬ মৌসুমে চমৎকার ক্রীড়ানৈপুণ্য প্রকাশ করেন। লিওয়ার্ড আইল্যান্ডস ও বার্বাডোসের বিপক্ষে উপর্যুপরী শতরানের ইনিংস খেলেন। লিওয়ার্ডের বিপক্ষে ৩৮৫ বলে ১৫০ ও বার্বাডোসের বিপক্ষে ২৪১ বলে ১২১ রান তুলেন তিনি। এরফলে, গায়ানা দল সফলতার সাথে প্রথম-শ্রেণীর ক্রিকেটের শিরোপা বিজয়ে সমর্থ হয়।
২০১৬-১৭ মৌসুমে তার খেলার মান পূর্বেকার দুই মৌসুমের অনুরূপ ছিল না। তাসত্ত্বেও, অক্টোবর, ২০১৬ সালে তাকে সফরকারী শ্রীলঙ্কা এ দলের বিপক্ষে খেলার জন্যে রাখা হয়। ঐ খেলায় তিনি ১৬১ রান সংগ্রহ করেন। ওয়েস্ট ইন্ডিজ সভাপতি একাদশে সহ-অধিনায়কের দায়িত্ব দেয়া হয়। এপ্রিল, ২০১৭ পাকিস্তানের বিপক্ষে খেলেন তিনি। তিনদিনের ঐ খেলায় ১৩৫ রানে অপরাজিত থাকেন। ফলশ্রুতিতে, কিংস্টনে পাকিস্তানের বিপক্ষে সিরিজের প্রথম টেস্টে তাকে খেলার জন্যে আমন্ত্রণ জানানো হয়।
সমগ্র খেলোয়াড়ী জীবনে তিনটিমাত্র টেস্টে অংশগ্রহণ করেছেন ভিশল সিং। সবগুলো টেস্টই পাকিস্তানের বিপক্ষে খেলেছিলেন তিনি। ২১ এপ্রিল, ২০১৭ তারিখে কিংস্টনে সফরকারী পাকিস্তান দলের বিপক্ষে টেস্ট ক্রিকেটে অভিষেক ঘটে তার। ১০ মে, ২০১৭ তারিখে রোসিওতে একই দলের বিপক্ষে সর্বশেষ টেস্টে অংশ নেন তিনি। তাকে কোন ওডিআইয়ে অংশগ্রহণ করার সুযোগ দেয়া হয়নি।
এপ্রিল, ২০১৭ সালে সফররত পাকিস্তান দলের বিপক্ষে টেস্ট ক্রিকেট খেলার উদ্দেশ্যে তাকে ওয়েস্ট ইন্ডিজ দলে অন্তর্ভুক্ত করা হয়। ২১ এপ্রিল, ২০১৭ তারিখে সাবিনা পার্কে পাকিস্তান দলের বিপক্ষে টেস্ট ক্রিকেটে অভিষেক পর্ব সম্পন্ন হয় তার। প্রথম ইনিংসে ৯ রান তুলে ওয়াহাব রিয়াজের বলে কট আউটে বিদেয় নেন। কিন্তু, দূর্বলমানের ক্রীড়াশৈলী প্রদর্শনের কারণে তাকে খেসারত গুণতে হয়। ২০১৭ সালে ইংল্যান্ড গমনার্থে তাকে দলে রাখা হয়নি।
ভৈসুন্দা রাজ্য

ভৈসুন্দা রাজ্য, (যা ভৈসউন্দা নামেও পরিচিত) ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি উত্তরপ্রদেশ রাজ্যের চিত্রকূট জেলায় অবস্থিত৷ এটি মধ্য ভারত এজেন্সির বাঘেলখণ্ড এজেন্সির অন্তর্ভুক্ত ছিলো৷
১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ ভৈসুন্দা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷
কার্যকরী ভাবে ভৈসুন্দা জায়গীরের সমস্ত স্থায়ী বাসিন্দাই ধর্মীয়ভাবে হিন্দু ছিলেন৷ রাজ্যটির সদর ছিলো ২৫॰১৮' উত্তর অক্ষাংশ ও ৮০॰৪৮' পূর্ব দ্রাঘিমায় অবস্থিত ভৈসুন্দা গ্রাম৷ ১৯৪৮ খ্রিস্টাব্দে ভারতের স্বাধীনতার এক বছর পরে রাজ্যটি ভারতীয় অধিরাজ্যে যোগদান করে এটিকে বিন্ধ্যপ্রদেশের অন্তর্ভুক্ত করা হয়৷ আবার ১৯৫৬ খ্রিস্টাব্দে রাজ্যপুনর্গঠনের সময়ে এটি উত্তরপ্রদেশ রাজ্যের অংশীভূত করা হয়৷
ভৈসুন্দা দেশীয় রাজ্যের শাসকগণের প্রথমিক উপাধি ছিলো 'চৌবে' তবে ১৮৮৫ খ্রিস্টাব্দের পর তারা 'রাও চৌবে' উপাধিতে ভূষিত হন৷
২০২০–২১ শ্রীলঙ্কা ক্রিকেট দলের দক্ষিণ আফ্রিকা সফর

শ্রীলঙ্কা ক্রিকেট দল দুইটি টেস্ট ক্রিকেট খেলার জন্য দক্ষিণ আফ্রিকা সফর করে, যা ডিসেম্বর ২০২০ থেকে জানুয়ারি ২০২১-এ অনুষ্ঠিত হয়।
মিয়েট নদী

মিয়েট নদী ( অথবা ) কানাডার আলবার্টা প্রদেশের জেসপার জাতীয় উদ্যানের ভিতরে কানাডিয় রকি পর্বতমালার অন্তর্গত নদী। জেসপার জাতীয় উদ্যানের অন্যান্য অনেক ভৌগোলিক প্রপঞ্চের নামের মত মিয়েট নদীর নাম "ক্রী" ভাষা হতে উদ্ভূত, যার অর্থ 'বড় শিং ওয়ালা ভেড়া'। নদীটির উৎপত্তি মিয়েট গিরিপথে, এবং মোহনা আথাবাস্কা নদীতে। এটি আথাবাস্কা নদীর অন্যতম উপনদী। প্রবাহপথে নদীটির গুটিকয়েক উপনদী আছে।
মিয়েট নদীর ব্যুৎপত্তি, মিয়েট গিরিপথে মরেন পর্বতের পাদদেশে। এখানে ব্রিজল্যান্ড পর্বত, স্যালিয়েন্ট পর্বত, ম্যাককর্ড পর্বত এবং বিউপ্রি পর্বতে বারিপাত ও বরফ গলিত পানি জমা হয়ে মিয়েট নদীর প্রাথমিক প্রবাহ তৈরী করে। নদীটি কানাডিয় রকিজের দক্ষিণ-দক্ষিণপশ্চিম দিকে প্রবাহিত হয়ে জেসপার শহরের দক্ষিণ দিকে টেকারা লজের কাছে আথাবাস্কা নদীতে মিশেছে।
মিয়েট নদীর সমান্তরালে, নদীর তীর ধরে প্রায় ৪৩.৫ কিলোমিটার মিয়েট মেঠো পথ আছে। মেঠোপথটি কিছু অংশ একটি পরিত্যক্ত রেলপথের উপর দিয়ে চলে গেছে। রিংক কেবিন এই মেঠোপথের পাশে থাকা উল্লেখযোগ্য স্থান।
২০২০ ইন্ডিয়ান প্রিমিয়ার লিগের পরিসংখ্যান

২০২০ ইন্ডিয়ান প্রিমিয়ার লিগ (আইপিএল ১৩) যা ড্রীম এলেভেন আইপিএল পরিচিত ছিল, আইপিএল এর ত্রয়োদশ আসর। ২০০৭ সালে ভারতীয় ক্রিকেট নিয়ন্ত্রণ বোর্ড (বিসিসিআই) কর্তৃক প্রতিষ্ঠিত একটি পেশাদারী টুয়েন্টি২০ ক্রিকেট প্রতিযোগিতা। ২০২০ এর প্রতিযোগিতাটি ১৯ সেপ্টেম্বর ২০২০ থেকে শুরু হয়ে ১০ সেপ্টেম্বর পর্যন্ত চলে। এটি ২০২০ ইন্ডিয়ান প্রিমিয়ার লিগের পরিসংখ্যানের একটি তালিকা।
দলের উদ্ধৃতি
ব্যাটিং উদ্ধৃতি
ম্যালাইন নদী

ম্যালাইন নদী ( ) কানাডিয় রকি পর্বতমালার মধ্য দিয়ে প্রবাহিত একটি মাঝারি দৈর্ঘ্যের নদী। নদীটির কানাডার আলবার্টা প্রদেশের জেসপার জাতীয় উদ্যানের মধ্যে উৎপত্তি, প্রবাহ ও সমাপ্তি ঘটেছে। ম্যালাইন নদীর নাম ফরাসি শব্দ 'ম্যালিগন্যান্ট' হতে উদ্ভূত, যার অর্থ 'দুষ্ট'। ধারণা করা হয়, বেলজীয় ধর্মজাযক পিটার জান ডি স্মেট, আথাবাস্কা নদীর মূলস্রোতের সাথে মিলিত হওয়ার আগে এই নদীর স্রোত দেখে এই নাম দিয়েছিলেন। ম্যালাইন নদীর প্রবাহপথে দুইটি বড় হ্রদ আছে।নদীটি আথাবাস্কা নদীর অন্যতম বড় উপনদী।
ম্যালাইন নদীর উৎপত্তি রেপ্লিকা পর্বতের পাদদেশে। রেপ্লিকা পর্বতের পাদদেশের উৎপন্ন হয়ে উত্তর দিকে ম্যারি ভোঁ পর্বত, লাইসফ্র্যান পর্বত, আনউইন পর্বত এবং চার্লটন পর্বতের পাদদেশ দিয়ে প্রবাহিত হয়ে ম্যালাইন হ্রদের মিশেছে। ম্যালাইন হ্রদের উত্তর প্রান্ত উত্তরপশ্চিম দিকে প্রবাহিত হয়ে মেডিসিন হ্রদে পরেছে এবং দুইটি হ্রদকে যুক্ত করেছে। মেডিসিন হ্রদের পশ্চিম দিক দিয়ে বের হয়ে আরো পশ্চিমে প্রবাহিত হয়ে আথাবাস্কা নদীতে পতিত হয়েছে।
ম্যালাইন নদীর পানি ম্যালাইন হ্রদের নীচে ভূগর্ভের অভ্যন্তরে চলে যায়। মেডিসিন হ্রদের নীচেও হ্রদটির বেশীরভাগ পানি ভূগর্ভে অনুপ্রবেশ করে এবং ম্যালাইন গিরিখাত দিয়ে এই ভুগর্ভস্ত পানির প্রবাহ উন্মুক্ত হয়।
আহমেদ আফিফ

আহমেদ আফিফ (জন্ম: ৬ জানুয়ারি ১৯৬৭) একজন সেশেলীয় রাজনীতিবিদ এবং ব্যাংকার। ২০২০ সালের ২৭ অক্টোবর থেকে তিনি সেশেলের উপরাষ্ট্রপতি হিসেবে দায়িত্ব পালন করছেন।
আফিফ সেশেলের মাহে দ্বীপে জন্মগ্রহণ করেন। তার পিতা আবদুল্লাহ আফিফ ১৯৫৯ থেকে ১৯৬৩ সাল পর্যন্ত সুভাদিয়ে প্রজাতন্ত্রের রাষ্ট্রপতি পদে অধিষ্ঠিত ছিলেন। আহমেদ আফিফ ইংল্যান্ডের ওয়ারউইক বিশ্ববিদ্যালয় থেকে গণিত, অপারেশনাল রিসার্চ, পরিসংখ্যান ও অর্থনীতিতে স্নাতক ডিগ্রি অর্জন করেন। পরবর্তীতে তিনি "নৌভো ব্যাংক সেশেলস" এবং "সেশেলস সেভিংস ব্যাংকের" চেয়ারম্যান হিসেবে দায়িত্ব পালন করেন।
২০০৬ সালে তিনি অ্যানসে এটোইল সংসদীয় আসন থেকে প্রথমবারের মতো গণপরিষদের সদস্য নির্বাচিত হন। ২০১৮ সালে তাকে গণপরিষদের ডেপুটি স্পিকারের দায়িত্ব দেওয়া হয়। ২০২০ সালে অনুষ্ঠিত সেশেলের সাধারণ নির্বাচনে তার দল – লিনইয়ন ডেমোক্রেটিক সেসেলওয়া সংখ্যাগরিষ্ঠতা অর্জন করলে সে বছরের ২৭ অক্টোবর তাকে দেশটির উপরাষ্ট্রপতির দায়িত্ব দেওয়া হয়।
এ কে এম মাহবুবুল ইসলাম

এ কে এম মাহবুবুল ইসলাম বাংলাদেশের সিরাজগঞ্জ জেলার রাজনীতিবিদ যিনি তৎকালীন পাবনা-৬ আসনের সংসদ সদস্য ছিলেন।
এ কে এম মাহবুবুল ইসলাম সিরাজগঞ্জ জেলার শাহজাদপুর উপজেলায় জন্মগ্রহণ করেন।
এ কে এম মাহবুবুল ইসলাম ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৬ আসন থেকে সংসদ সদস্য নির্বাচিত হন।
১২ জুন ১৯৯৬ সালের সপ্তম জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তিনি সিরাজগঞ্জ-৬ আসন থেকে পরাজিত হয়ে ছিলেন।
সৈয়দ হোসেন মনসুর

সৈয়দ হোসেন মনসুর বাংলাদেশ জাতীয়তাবাদী দলের রাজনীতিবিদ যিনি তৎকালীন পাবনা-৭ আসনের সংসদ সদস্য ছিলেন।
সৈয়দ হোসেন মনসুর ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন পাবনা-৭ আসন থেকে সংসদ সদস্য নির্বাচিত হন।
বেনিতো দিয়াস

ডন বেনিতো দিয়াস ইরাওলা (; ১৭ জুলাই ১৮৯৮ – ১ এপ্রিল ১৯৯০; বেনিতো দিয়াস নামে সুপরিচিত) একজন স্পেনীয় পেশাদার ফুটবল খেলোয়াড় এবং ম্যানেজার ছিলেন। তিনি তার খেলোয়াড়ি জীবনের অধিকাংশ সময় রিয়াল সোসিয়েদাদের হয়ে একজন আক্রমণভাগের খেলোয়াড় হিসেবে খেলেছেন।
স্পেনীয় ক্লাব ফর্তুনার হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেন। অতঃপর তিনি রিয়াল সোসিয়েদাদে যোগদান করেন, যেখানে তিনি ১০ মৌসুম অতিবাহিত করে অবসর গ্রহণ করেছেন।
খেলোয়াড়ি জীবনের ইতি টানার পর ১৯২৬ সালে, দিয়াস তার খেলোয়াড়ি জীবনের ক্লাব রিয়াল সোসিয়েদাদের ম্যানেজারের দায়িত্ব পালন করার মাধ্যমে ম্যানেজার হিসেবে ফুটবল জগতে অভিষেক করেন। রিয়াল সোসিয়েদাদে ৪ মৌসুমের জন্য ম্যানেজারের দায়িত্ব পালন করার পর তিনি ফরাসি ক্লাব বর্দোয় ম্যানেজার হিসেবে যোগদান করেন। বর্দোয় ৫ মৌসুম অতিবাহিত করার পর তিনি দ্বিতীয় দফায় রিয়াল সোসিয়েদাদে ম্যানেজার হিসেবে যোগদান করেন, এই দফায় তিনি ১টি সেহুন্দা দিভিসিওন শিরোপা জয়লাভ করেন। অতঃপর তিনি ১ মৌসুমের জন্য আতলেতিকো মাদ্রিদের ম্যানেজার দায়িত্ব গ্রহণ করেন এবং এখানেই তিনি ম্যানেজার হিসেবে অবসর গ্রহণ করেছিলেন।
দলগতভাবে, ম্যানেজার হিসেবে, তিনি ১টি শিরোপা জয়লাভ করেছেন; যা তিনি রিয়াল সোসিয়েদাদের হয়ে জয়লাভ করেছেন।
আব্দুল মালেক হালিম

মাওলানা আব্দুল মালেক হালিম হলেন হেফাজতে ইসলাম বাংলাদেশের সাবেক নায়েবে আমির। তিনি কওমি মহিলা মাদ্রাসার প্রবর্তক। এবং "হাইলধর আল-জামিয়াতুল আরাবিয়া লিল বানীনা ওয়াল বানাতের" প্রতিষ্ঠাতা ও অধ্যক্ষ। যা বাংলাদেশের প্রথম মহিলা মাদ্রাসা। আব্দুল মালেক হালিম ইসলামী ঐক্যজোটের সিনিয়র ভাইস চেয়ারম্যান হিসেবেও দায়িত্ব পালন করছেন। তিনি নিজামে ইসলাম পার্টির সাবেক চেয়ারম্যান।
আব্দুল মালেক হালিম জামিয়া ইসলামিয়া পটিয়া থেকে উচ্চশিক্ষা লাভ করেন।
মাওলানা মালেক লেখাপড়া শেষ করে স্থানীয় মাদ্রাসায় শিক্ষক হিসাবে কর্মজীবন শুরু করেছিলেন। পরে তিনি সৌদি আরবে গিয়ে মসজিদে ইমামের দায়িত্ব পালন করেন। তিনি সৌদি আরব এবং অন্যান্য আরব দেশগুলিতে নারীদের শিক্ষার ব্যবস্থা দেখে অনুপ্রাণিত হয়েছিলেন এবং নারীদের জন্য একটি ইসলামি স্কুল প্রতিষ্ঠার সিদ্ধান্ত নিয়েছিলেন। কাবার ইমাম তার গ্রামে এসে মহিলা মাদ্রাসা করার জন্য অনুপ্রাণিত করেছিলেন। অবশেষে তিনি ১৯৭২ সালে আল জামিয়াতুল আরাবিয়া লিল বানীনা ওয়াল বানাত হাইলধর প্রতিষ্ঠা করেন এবং প্রতিষ্ঠানের অধ্যক্ষ হিসাবে দায়িত্ব পালন করেন। এবং ১৯৭৭ ইং সালে চট্টগ্রাম মহানগরীর হালিশহরে তাহফিজুল কোরআন ইসলামি আরবী বালক বালিকা মাদরাসা নামে মাদরাসাটিতে হিফজ এর পাশাপাশি মহিলা মাদরাসা বিভাগ চালু করেন, যা বর্তমানে হালিশহর ইসলামিয়া মহিলা মাদরাসা নামে পরিচিত।
হামিদুল হক হাক্কানি

হামিদুল হক হাক্কানি ছিলেন একজন পাকিস্তানি রাজনীতিবিদ ও ইসলামি পণ্ডিত যিনি ১৬ই নভেম্বর ২০০২ সাল থেকে ২রা অক্টোবর ২০০৭ সাল পর্যন্ত পাকিস্তানের দ্বাদশ জাতীয় সংসদের সদস্য হিসেবে দায়িত্ব পালন করেন। তিনি তার পিতা সামিউল হকের হত্যাকাণ্ডের পর জমিয়ত উলামায়ে ইসলাম (স)-এর প্রধান হন। ২০২৫ সালের ২৮ ফেব্রুয়ারি তিনি একটি আত্মঘাতী বোমা হামলায় শহিদ হন।
মুর্তাজা হাসান চাঁদপুরী

মুর্তাজা হাসান চাঁদপুরী (১৮৬৮–১৯৫১) (উর্দু: ) ছিলেন একজন ভারতীয় সুন্নি ইসলামি পণ্ডিত। তিনি সুফিবাদের চিশতিয়া তরিকায় আশরাফ আলী থানভীর শিষ্য ছিলেন।
মুর্তাজা হাসান চাঁদপুরী মুহাম্মদ ইয়াকুব নানুতভির ছাত্র ছিলেন। তিনি ১৩০৪ সালে দারুল উলুম দেওবন্দ থেকে স্নাতক হন। তিনি তার সুফিবাদে শাহ রফিউদ্দীনের শিষ্য ছিলেন এবং পরবর্তিতে আশরাফ আলী থানভীর শিষ্য হন।
মুর্তাজা হাসান চাঁদপুরী দ্বারভাঙা ও মোরাদাবাদের ইসলামি বিদ্যালয়ে দীর্ঘদিন অধ্যক্ষ হিসেবে দায়িত্ব পালন করন। পরে দারুল উলুম দেওবন্দে যোগ দেন। তিনি প্রথমে শিক্ষা বিভাগের প্রশাসনিক দায়িত্ব পালন করেন এবং পরে তাকে প্রচার বিভাগের প্রশাসনের দায়িত্ব অর্পণ করা হয়। তিনি ১৩৫০ হিজরীতে দারুল উলুম দেওবন্দ থেকে অবসর গ্রহণ করেন এবং বিজনোরের নিজ নিজ জন্মস্থান চাঁদপুরে চলে যান।
তিনি আহমদিয়া ও বেরলভিদের সাথে বিতর্ক করতেন। তার ছাত্রদের মধ্যে রয়েছেন, সুলাইমান নদভী, যিনি "সিরাতুন নবী" বইয়ের অন্যতম লেখক এবং শিবলি একাডেমী প্রতিষ্ঠাতা।
মুর্তাজা হাসান চাঁদপুরী প্রধানত মুহাম্মদ কাসেম নানুতুবি, রশিদ আহমেদ গাঙ্গোহি, খলিল আহমদ সাহারানপুরী এবং আশরাফ আলী থানভী প্রমূখ দেওবন্দি পণ্ডিতদের বিরুদ্ধে আহমদ রেজা খান বেরেলভীর করা অভিযোগ গুলো খন্ডন করে প্রবন্ধ ও প্রচারপত্র রচনা করতেন।
তার অধিকাংশ প্রবন্ধ সংকলিত ও প্রকাশিত হয়েছে "মাজমুয়া' রাসাইল-ই-চাঁদপুরী" নামে। নিজামুদ্দিন আসির আদ্রাভি তার নিম্নলিখিত রচনাবলির কথা উল্লেখ করেছেন:
তিনি নিজ গ্রামেই ১৯৫১ সালের ৩১ ডিসেম্বর মৃত্যুবরণ করেন। মৃত্যুর পূর্বে তিনি এক ছেলে রেখে যান, যার নাম মুহাম্মদ আনোয়ার।
২০২০–২১ ইংল্যান্ড ক্রিকেট দলের দক্ষিণ আফ্রিকা সফর

ইংল্যান্ড ক্রিকেট দল তিনটি একদিনের আন্তর্জাতিক এবং তিনটি টুয়েন্টি২০ আন্তর্জাতিক খেলার জন্য দক্ষিণ আফ্রিকা সফর করে, যা নভেম্বর থেকে ডিসেম্বর ২০২০-এ অনুষ্ঠিত হয়।
যশোগড় রাজ্য

যশো রাজ্য (পূর্বে এটি যশোগড় রাজ্য নামে পরিচিত ছিলো) ছিলো ব্রিটিশ শাসিত ভারতে অবস্থিত একটি দেশীয় রাজ্য, যা বর্তমানে ভারতের অন্তর্গত৷ ব্রিটিশ ভারতে এটি মধ্য ভারত এজেন্সির বাঘেলখণ্ড এজেন্সিতে অবস্থিত রাজ্যগুলির মধ্যে একটি ছিলো। রাজ্যটির রাজধানী যশোগড় বর্তমানে মধ্যপ্রদেশ রাজ্যে সাতনা জেলার নাগোদ তহশিলে অবস্থিত।
এই রাজ্যটির উত্তর পূর্ব এবং দক্ষিণ দিকে ছিল নাগোদ রাজ্য এবং পশ্চিম দিকে ছিল অজয়গড় রাজ্য। এছাড়াও অন্যান্য উল্লেখযোগ্য নিকটবর্তী রাজ্যগুলি ছিলো মৈহার রাজ্য এবং বুন্দেলখন্ড এজেন্সির অন্তর্গত পান্না রাজ্য।
পান্নার রাজা হৃদে শাহের কনিষ্ঠ ভ্রাতা ভারতীচাঁদ ১৭৩২ খ্রিস্টাব্দে যশোগড় রাজ্যের পত্তন ঘটান৷ ১৭৫০ খ্রিস্টাব্দের আশেপাশে রাজ্যটি যশো এবং বন্ধোরা নামে দুটি পৃথক রাজ্যে ভাগ হয়ে যায়৷ অষ্টাদশ শতাব্দীর শেষের দিকে রাজ্য দুটি আবার একত্রিত হলে বন্ধোরা রাজ্যের সমাপ্তি ঘটে৷ ১৮১৬ খ্রিস্টাব্দে যশোগড় ব্রিটিশ করদ রাজ্যে পরিণত হয়৷ রাজ্যের শেষ শাসক ১৯৪৮ খ্রিস্টাব্দে ভারতে যোগদানের দলিলে স্বাক্ষর করলে ১৯৫০ খ্রিস্টাব্দে রাজ্যটি ভারতের বিন্ধ্যপ্রদেশের অন্তর্ভুক্ত হয়৷
যশোগড় দেশীয় রাজ্যের শাসকগণ দেওয়ান উপাধিতে ভূষিত হতেন৷ 
খ্রিস্টীয় অষ্টাদশ শতাব্দীতে যশোগড় রাজ্য থেকে পৃথক হওয়ার পর দুর্জন সিং ও মেদিনী সিং বন্ধোরা রাজ্য শাসন করেছিলেন৷
ডমিনিক মিস্টেরিও

ডোমিনিক গুটিয়েরেজ (জন্ম এপ্রিল ৫, ১৯৯৭) একজন আমেরিকান পেশাদার কুস্তিগির। তিনি বর্তমানে ডাব্লিউডাব্লিউই এর সাথে চুক্তিবদ্ধ, যেখানে তিনি স্ম্যাকডাউন ব্র্যান্ডের হয়ে কুস্তি লড়েন।
গুটিয়েরেজ তৃতীয় প্রজন্মের রেসলার, যেহেতু তিনি রে মিস্টেরিও জুনিয়রের ছেলে এবং সেই সাথে রে মিস্টেরিও সিনিয়রের বড় ভাইপো।
ডোমিনিক গুটিয়েরেজ অ্যাঞ্জি এবং অস্কার গুটিয়েরেজের পুত্র, এপ্রিল ৫, ১৯৯৭ সালে জন্মগ্রহণ করেছিলেন। তাঁর আলেয়া নামে একটি ছোট বোন রয়েছে। গুটিয়েরেজ তৃতীয় প্রজন্মের পেশাদার কুস্তিগির, কারণ তাঁর বাবা অস্কার এবং তাঁর বড় মামা মিগুয়েলও রেসলার ছিলেন।
২০১৯ সালের ১৯ মার্চ, স্ম্যাকডাউন এর পর্বে গুটিয়েরেজ তার বাবা রে মিস্টেরিওর সাথে উপস্থিত ছিলেন এবং রে মিস্টেরিও ঘোষণা করেছিলেন যে তিনি রেসেলম্যানিয়া ৩৫-এ সামোয়া জো এর মুখোমুখি হবেন। মিস্টেরিও ও জো-র মধ্যে বিরোধ চলাকালে তিনি আবার এপ্রিল থেকে জুনের মধ্যে উপস্থিত হয়েছিলেন। পরবর্তী মাসগুলোতে, তিনি‌ সার্ভাইভার সিরিজ-এ ব্রক লেজনারের বিপক্ষে রে-এর ডাব্লিউডাব্লিউই চ্যাম্পিয়নশিপ ম্যাচে হস্তক্ষেপ সহ তার বাবার স্টোরিলাইন এবং ম্যাচগুলোতে জড়িত ছিলেন।
২০২০ সালের মে মাসে, তাঁর বাবা চোখের গুরুতর আঘাতের (কেইফবে) শিকার হওয়ার পরে সেথ রলিন্স এবং তার সতীর্থ মারফি এবং অস্টিন থিওরির বিরুদ্ধে তিনি তার বাবাকে সহায়তা করেছিলেন। এক্সট্রিম রুলস দ্যা হরর শোতে, মিস্টেরিও আই ফর এন আই ম্যাচে তার একটি চোখ হারায়, যেখানে কেবল সকেট থেকে প্রতিপক্ষের চোখের অক্ষিগোলকটি সরিয়ে দেওয়ার পর বিজয়ী ঘোষিত হতে পারে। এরপর ডোমিনিক প্রতিশোধ নিতে ব্যর্থ হয় এবং তার বাবার সহযোগী অ্যালিস্টার ব্ল্যাক তাকে রক্ষা করে।
২০২১ শ্রীলঙ্কা ক্রিকেট দলের বাংলাদেশ সফর

শ্রীলঙ্কা ক্রিকেট দল তিনটি একদিনের আন্তর্জাতিক খেলার জন্য বাংলাদেশ সফর করবে, যা মে ২০২১-এ অনুষ্ঠিত হবে। ওয়ানডে সিরিজটি ২০২০-২৩ আইসিসি ক্রিকেট বিশ্বকাপ সুপার লীগের অংশ হবে। মূলত প্রতিযোগিতাটি ডিসেম্বর ২০২০ এ অনুষ্ঠিত হতে নির্ধারিত ছিল।
বেনেভেন্তো কালচো

বেনেভেন্তো কালচো (; এছাড়াও শুধুমাত্র বেনেভেন্তো নামে পরিচিত) হচ্ছে বেনেভেন্তো ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯২৯ সালে প্রতিষ্ঠিত হয়েছে। বেনেভেন্তো কালচো তাদের সকল হোম ম্যাচ বেনেভেন্তোর স্তাদিও চিরো ভিগরিতোয় খেলে থাকে; যার ধারণক্ষমতা হচ্ছে ১৬,৮৬৭। বর্তমানে এই ক্লাবের ম্যানেজারের দায়িত্ব পালন করছেন ফিলিপ্পো ইনৎসাগি এবং সভাপতির দায়িত্ব পালন করছেন ওরেস্তে ভিগোরিতো। ইতালীয় রক্ষণভাগের খেলোয়াড় ক্রিস্তিয়ান মাদজো এই ক্লাবের অধিনায়কের দায়িত্ব পালন করছেন।
ঘরোয়া ফুটবলে, বেনেভেন্তো কালচো এপর্যন্ত ২টি শিরোপা জয়লাভ করেছে; যার মধ্যে ১টি সেরিয়ে বি শিরোপা রয়েছে।
সেরিয়ে বি
সেরিয়ে চি
ফুটবল ক্লাব ক্রোতোনে

ফুটবল ক্লাব ক্রোতোনে (; সাধারণত এফসি ক্রোতোনে নামে পরিচিত) হচ্ছে ক্রোতোনে ভিত্তিক একটি ইতালীয় পেশাদার ফুটবল ক্লাব। এই ক্লাবটি বর্তমানে ইতালির শীর্ষ স্তরের ফুটবল লীগ সেরিয়ে আ-এ খেলে। এই ক্লাবটি ১৯১০ সালে প্রতিষ্ঠিত হয়েছে। এফসি ক্রোতোনে তাদের সকল হোম ম্যাচ ক্রোতোনের স্তাদিও এৎসিয়ো শিদায় খেলে থাকে; যার ধারণক্ষমতা হচ্ছে ১৬,৫৪৭। বর্তমানে এই ক্লাবের ম্যানেজারের দায়িত্ব পালন করছেন জিওভান্নি স্ত্রোপ্পা এবং সভাপতির দায়িত্ব পালন করছেন জিয়ান্নি ভ্রেন্না। ইতালীয় গোলরক্ষক আলেক্স কোরদাজ এই ক্লাবের অধিনায়কের দায়িত্ব পালন করছেন।
কেম ছো?

কেম ছো? হলো বিপুল শর্মা রচিত এবং পরিচালিত একটি গুজরাটি চলচ্চিত্র । এই চলচ্চিত্রে উল্লেখযোগ্য চরিত্রে অভিনয় করেছেন তুষার সাধু, কিঞ্জল রাজপ্রিয়া । চলচ্চিত্র-তে সংগীত পরিচালনা করেছিলেন রাহুল প্রজাপতি । ছবিটি মুক্তি পেয়েছে ২০২০ সালের ১৭ জানুয়ারি ।
৯৩° পূর্ব দ্রাঘিমারেখা

মূল মধ্যরেখার ৯৩° পূর্ব মধ্যরেখা হল একটি দ্রাঘিমা রেখা, যা উত্তর মেরু থেকে আর্কটিক মহাসাগর, এশিয়া (রাশিয়া,মঙ্গোলিয়া, চীন, ভারত, মিয়ানমার), ভারত মহাসাগর, দক্ষিণ মহাসাগর এবং অ্যান্টার্কটিকা থেকে দক্ষিণ মেরু পর্যন্ত প্রসারিত।
৯২তম পূর্ব মধ্যরেখা ৮৭তম পশ্চিম মধ্যরেখার সাথে মহাবৃত্ত গঠন করে।
উত্তর মেরু থেকে শুরু হয়ে দক্ষিণ মেরুতে শেষ হওয়া পর্যন্ত রেখাটি যেসব স্থান অতিক্রম করে:
নাটুয়ারপাড়া ইউনিয়ন

নাটুয়ারপাড়া ইউনিয়ন বাংলাদেশের সিরাজগঞ্জ জেলার কাজিপুর উপজেলার অন্তর্গত একটি ইউনিয়ন।
এই ইউনিয়নটি কাজিপুর ইউনিয়নের অদূরে যমুনা নদীর একটি চর এলাকা। এর পশ্চিমে যমুনা নদী ও কাজিপুর সদর ইউনিয়ন, উত্তরে খাষরাজবাড়ি ইউনিয়ন, পূর্ব পাশে চরগিরিশ ইউনিয়ন, পূর্ব দক্ষিণে নিশ্চিন্তপুর ও দক্ষণে তেকানি ইউনিয়ন অবস্থিত।
নাটুয়ারপাড়া হাট, নাটুয়ারপাড়া নদী রক্ষা বাঁধ ইত্যাদি
ওসিতা ইহেমে

ওসিতা ইহেমে, এমএফআর (জন্ম ২০ ফেব্রুয়ারি ১৯৮২) একজন নাইজেরিয়ান অভিনেতা। তিনি চিনেদু ইকদিজের পাশাপাশি "আকী না উকওয়া" ছবিতে পাআও-র চরিত্রে অভিনয় করার জন্য ব্যাপক পরিচিতি পেয়েছেন । তিনি "অনুপ্রাণিত মুভিয়া আফ্রিকা"র প্রতিষ্ঠাতা। যা তিনি তরুণ নাইজেরিয়ান ও আফ্রিকানদের অনুপ্রেরণা এবং উদ্দীপনার জন্য প্রতিষ্ঠা করেন। ২০০৭ সালে, ইহেম আফ্রিকান মুভি একাডেমি পুরস্কার এ "লাইফটাইম অ্যাচিভমেন্ট অ্যাওয়ার্ড" পেয়েছিল। তাকে নাইজেরিয়ার অন্যতম বিখ্যাত অভিনেতা হিসাবে বিবেচনা করা হয়। ২০১১ সালে, রাষ্ট্রপতি গুডলক জোনাথন তাঁকে অর্ডার অফ দি ফেডারেল রিপাবলিকের (এমএফআর) সদস্য হিসাবে সম্মানিত করেছিলেন। 
 তিনি নাইজেরিয়ার ইমো স্টেটের এমবাটোলির বাসিন্দা । ইহেমি অ্যাবিয়া স্টেটে বড় হয়েছেন এবং লাগোস স্টেট ইউনিভার্সিটি থেকে কম্পিউটার সায়েন্সে স্নাতক ডিগ্রি অর্জন করেছেন। 
ক্যারিয়ারের শুরুর দিকে, ওসিটা ইহেমি প্রায়শই বাচ্চার চরিত্রে টাইপকাস্ট হতেন। ২০০৩ সালে তিনি খ্যাতিতে উঠে এসেছিলেন যখন তিনি চিনেদু ইকেডিজের সাথে কমেডি ছবি "আকি না উকওয়া" ছবিতে অভিনয় করেছিলেন। যেখানে তিনি পাওপাওয়ার চরিত্রে অভিনয় করেছিলেন। এই চরিত্রে, ইহেমি একটি দুষ্টু বাচ্চা চরিত্রে অভিনয় করেছিলেন। তিনি তার অনেক ছবিতে বাচ্চা ভূমিকায় অভিনয় করেছেন তবে পরবর্তীতে আরও পরিপক্ব ভূমিকা গ্রহণ করেছেন। পরবর্তীকালে, এই জুটি সর্বকালের অন্যতম মজাদার নলিউড কৌতুক অভিনেতায় পরিণত হয়েছিল। 
কৌতুক অভিনেতা থেকে বহুমুখী প্রতিষ্ঠিত অভিনেতা হয়ে তিনি তাঁর কেরিয়ারে বিকশিত হয়েছেন। এটি পুরো নাইজেরিয়ান মুভি ইন্ডাস্ট্রিতে এবং তার ভক্তদের সাথে একইভাবে সম্মান অর্জন করেছে। 
নাইজেরিয়ান ফিল্ম ইন্ডাস্ট্রির প্রবৃদ্ধির প্রতি তার অবদানের জন্য, ২০১১ সালে তাকে রাষ্ট্রপতি গুডলক জনাথন অর্ডার অফ দি অর্ডার অফ ফেডারেল রিপাবলিকের (এমএফআর) নাইজেরিয়ান ন্যাশনাল অনার অফ ভূষিত করেছিলেন।
২০০২ সালে "আকি না উকওয়া" ছবিতে তাঁর ছোট ছোট অভিনেতা অভিনেতা চিনেদু ইকদিজির পাশাপাশি তাঁর অভিনয় এখনও ব্যাপকভাবে আলোচিত এবং এই জুটি বিশেষত ওসিতার চরিত্রটি টুইটার এবং বিশ্বব্যাপী অন্যান্য সোশ্যাল মিডিয়া প্ল্যাটফর্মগুলিতে 2019 সাল থেকে মেমসের মাধ্যমে ট্রেন্ড করে চলেছে। এটি অবশেষে বিশ্বব্যাপী তাকে বিশাল ফ্যানবেস অর্জন করেছে।
কলাম ক্রোমাটোগ্রাফি

যে পদ্ধতিতে কলাম ব্যবহার করে কোন যৌগ হতে এর উপাদানসমূহকে পৃথক করা হয় তাকে কলাম ক্রোমাটোগ্রাফি (English: Column Chromatography) বলে। কোন যৌগে অবস্থিত উপাদানগুলোর অধিশোষণ (Adsorption) অথবা পোলারিটির মাত্রার উপর ভিত্তি করে উপাদানগুলোকে পৃথক করা হয়। কলাম ক্রোমাটোগ্রাফি পরিচালনা করা হলে অপরিশোধিত যৌগের উপাদানসমূহ ভিন্ন ভিন্ন হারে কলামের নিচে যেতে থাকে। ফলে উপাদানগুলোকে সহজে পৃথক করা যায়। কোন যৌগ হতে এর উপাদানসমূহ পৃথক করার জন্য কলাম ক্রোমাটোগ্রাফি সবচেয়ে বেশি ব্যবহৃত হয়। এর প্রধান কারণ, কলাম ক্রোমাটোগ্রাফিতে বিভিন্ন ধরনের অধিশোষক এবং দ্রাবক ব্যবহার করা যায়। তাছাড়া এর উপাদানগুলো সহজলভ্য। ফলে কোন যৌগ হতে এর উপাদানসমূহ পৃথক করার জন্য কলাম ক্রোমাটোগ্রাফি সবচেয়ে বেশি ব্যবহৃত হয়।
এই প্রক্রিয়ায় সাধারণত ব্যুরেটকে কলাম হিসেবে ব্যবহার করা হয়। সর্বপ্রথম কলামের তলদেশে সামান্য পরিমাণে তুলা স্থাপন করা হয় যাতে কোন কঠিন পদার্থ ট্যাপের মাধ্যমে বাহিরে বের হয়ে যেতে না পারে। তারপর এর উপর সামান্য পরিমাণে বালি ঢালা হয় যার পুরুত্ব হবে ১ সে.মি. ।
অতঃপর, একটি বিকারে সামান্য পরিমাণ সিলিকা নেওয়া হয় এবং ইলুয়েন্ট (Eluent) নামক এক প্রকার দ্রাবক মিশিয়ে স্লারি (Slurry) প্রস্তুত করা হয়। অতঃপর কলামে স্লারিটি ঢেলে দেওয়া হয়। স্লারিটি সাবধানে ঢালতে হবে যেন কলামে কোন বায়ুর বুদবুদ সৃষ্টি না হয়। কলামে অতিরিক্ত ইলুয়েন্ট থাকলে তা ট্যাপের মাধ্যমে বাইরে বের করে দিতে হবে।
তারপর অপর একটি বিকারে যে যৌগটি পৃথক করতে চাই তা নিয়ে তার সাথে ইলুয়েন্ট  মিশ্রিত করা হয়। অতঃপর ড্রপারের মাধ্যমে মিশ্রণটি কলামে ঢালা হয়। মিশ্রণটি ঢালার পর আবার এর উপর সামান্য পরিমাণে বালি ঢালা হয় যার পুরুত্ব হবে ১ সে.মি.। তারপর কলামটিকে আবার ইলুয়েন্ট দ্বারা পূর্ণ করা হয়।
কলামের প্রস্তুতি সম্পন্ন করার পরে ট্যাপের নিচে টেস্টটিউব অথবা কনিক্যাল ফ্লাস্ক স্থাপন করা হয় এবং কলামের ট্যাপটি খুলে দেওয়া হয়। এমতাবস্থায় অপরিশোধিত যৌগটিতে অবস্থিত উপাদানগুলো তাদের পোলারিটি অনুযায়ী ইলুয়েন্ট এ পৃথক হয়ে যায় এবং ট্যাপের মাধ্যমে টেস্টটিউব অথবা কনিক্যাল ফ্লাস্কে জমা হতে থাকে। অতঃপর ভিন্ন ভিন্ন কনিক্যাল ফ্লাস্কে ভিন্ন উপাদানগুলোকে পৃথক করে নেওয়া হয়।
কলাম ক্রোমাটোগ্রাফিতে দুটি দশা থাকে:
১) স্থির দশা (Stationary phase) এবং
২) চলমান দশা (Mobile phase)
এখানে স্লারি হল স্থির দশা। ইলুয়েন্ট এবং যে যৌগের উপাদানসমূহ পৃথক করতে হবে (অপরিশোধিত যৌগ) তা হলো চলমান দশা।
কামতা রাজুলা রাজ্য

কামতা রাজুলা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ এটি মধ্য ভারত এজেন্সির বাঘেলখণ্ড এজেন্সির অন্তর্ভুক্ত ছিলো৷ রাজ্যটির রাজধানী ছিলো বর্তমান রাজুলা গ্রামে৷
১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ কামতা রাজুলা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷ ১৯৪৭ খ্রিস্টাব্দে ভারতের স্বাধীনতা লাভের এক বছর পর রাজ্যটি বিন্ধ্যপ্রদেশের অন্তর্গত হয়৷
জনশ্রুতি অনুসারে কামতা রাজুলা ছিলো সেই জায়গাগুলির একটি যেখানে শ্রীরামচন্দ্র তার বনবাসের সময়ে বসবাস করেছিলেন৷ এখানে একটি পুরানো উপাসনালয়ও রয়েছে৷ রাজ্যের রাজধানী রাজুলা কারবি রেলওয়ে স্টেশন থেকে ১৫ কিলোমিটার দূরত্বে অবস্থিত৷
কামতা রাজুলা দেশীয় রাজ্যের শাসকগণ রাও উপাধিতে ভূষিত হতেন৷
সৌরভ পাল

সৌরভ পাল একজন ভারতীয় তাত্ত্বিক রসায়নবিদ। তিনি আইআইটি বম্বের (মুম্বাই) রসায়নের অধ্যাপক। তিনি কলকাতায় অবস্থিত ভারতীয় বিজ্ঞান শিক্ষা ও গবেষণা সংস্থানের পরিচালক ছিলেন। পাল পুণে শহরে অবস্থিত সিএসআইআর-জাতীয় রসায়ন বিজ্ঞানাগারের প্রাক্তন পরিচালক এবং ভারতীয় বিজ্ঞান শিক্ষা ও গবেষণা ইনস্টিটিউটের, পুণে শাখার সংখ্যাতিরিক্ত অধ্যাপক।
কোয়ান্টাম রসায়নে অবদানের জন্য সৌরভ পাল বিশেষভাবে পরিচিত। "যুগ্ম সন্নিবেশ" বা কাপলড ক্লাস্টার বিষয়ে করা কাজের জন্য তিনি বিশেষ খ্যাতি লাভ করেছেন। সৌরভ পাল যুগ্ম সন্নিবেশ ফাংশনালে "প্রত্যাশা মান" বা এক্সপেকটেশন ভ্যালু নির্ণয় করেছেন। বহু-প্রসঙ্গবিশিষ্ট যুগ্ম সন্নিবেশের (মাল্টি রেফারেন্স কাপলড ক্লাস্টার- সংক্ষেপে এমআরসিসি) প্রতিবেদক বৈশিষ্ট্যও সৌরভ আবিষ্কার করেন। এছাড়াও তিনি নিম্নশক্তিসম্পন্ন ইলেকট্রন অণুর বিক্ষিপ্ততার উপর বিনিময় প্রভাবের ভূমিকা এবং ইলেকট্রন আন্তঃসম্পর্কের প্রভাব এবং নিখুঁত উপায়ে এমআরসিসি তত্ত্বের আলোকে জটিল চিহ্নিতকরণ ও জটিল শোষণ বিভব প্রক্রিয়াকরণ পদ্ধতি আবিষ্কার করেন। শেষোক্ত পদ্ধতি ব্যবহার করে ইলেকট্রন-পরমাণু ও ইলেকট্রন-অণুর অণুরণন যথাযথভাবে পরিমাপ করা সম্ভব হয়। অ-সরলরৈখিক বৈশিষ্ট্য পরিমাপের জন্য সৌরভ কোন-শাম ঘনত্ব ফাংশনাল সমীকরণের পুনরাবৃত্তিমূলক প্রক্রিয়াকরণ পদ্ধতি আবিষ্কার করেছেন। ডিমন কোডের সৃজক সংস্করণে এটি ব্যবহৃত হয়।
বিক্রিয়ত্ব বর্ণনাকরণ ক্ষেত্রেও সৌরভ পাল অনবদ্য অবদান রেখেছেন। তিনি সফলভাবে সর্বোচ্চ খরতার বৈধতার শর্তের বিক্রিয়ত্ব বর্ণনা করেন। তিনি খরতা ও দ্রবণীয়তার গুণগত সম্পর্ক নিরূপণ করেন। ঘনীভূত ফুকুল ফাংশন পরিমাপে তিনি হার্শফিল্ড পপুলেশনের ধারণা ব্যবহার করেন। এছাড়াও আণবিক শনাক্তকরণের নিমিত্তে সৌরভ স্থানীয় খর-মৃদু-অম্ল-ক্ষার নীতি প্রতিষ্ঠা করেন। চৌম্বকীয় রিং তড়িৎপ্রবাহ, ইলেকট্রন স্থানীয়করণ ফাংশন ও প্রারম্ভসূচক আণবিক গতিবিদ্যার (এআইএমডি) ধাতব গুচ্ছের প্রতি-অ্যারোমেসিটি আবিষ্কার তার গুরুত্ববহ বৈজ্ঞানিক আবিষ্কার বিবেচিত হয়। তাত্ত্বিক পরিসরে এআইএমডি ব্যবহার করে বেটা জিওলাইটের মধ্যে টিন অন্তর্ভুক্ত করার ক্ষেত্রেও সৌরভ অবদান রেখেছেন। বস্তুকণার হাইড্রোজেন সংরক্ষণ বৈশিষ্ট্যের গাণিতিক অধ্যয়নেও সৌরভ গভীরভাবে নিবিষ্ট।
সৌরভ পাল ১৯৭৭ সালে ভারতীয় প্রযুক্তিবিদ্যা প্রতিষ্ঠান কানপুর শাখা হতে স্নাতকোত্তর ডিগ্রি লাভ করেন। ভারতীয় বিজ্ঞানচর্চা সমিতি (ইন্ডিয়ান অ্যাসোসিয়েশন ফর দ্য কালটিভেশন অব সায়েন্স) হতে দেবাশিস মুখোপাধ্যায়ের অধীনে তিনি পিএইচডি ডিগ্রি লাভ করেন। ১৯৮৬ সালে রডনি জে বার্টলেটের অধীনে ফ্লোরিডা বিশ্ববিদ্যালয় হতে তিনি ডক্টরেট পরবর্তী গবেষণা সম্পন্ন করেন।
সৌরভ পাল নিম্নোক্ত পুরস্কার ও সম্মাননায় ভূষিত হয়েছেন:
পহরা রাজ্য

পাহরা রাজ্য ছিলো ব্রিটিশ শাসিত ভারতে অবস্থিত একটি অ-তোপ সেলামী জায়গীর, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ এটি ১৮৯৬ খ্রিস্টাব্দ পর্যন্ত মধ্য ভারত এজেন্সির বুন্দেলখণ্ড এজেন্সির অন্তর্ভুক্ত ছিলো, পরে এটিকে বাঘেলখণ্ড এজেন্সির অন্তর্ভুক্ত করা হয়৷ আবার ১৯৩১ সালে এটিকে পুনরায় বুন্দেলখণ্ড এজেন্সির অংশীভূত করা হয়৷
৩১ টি গ্রাম সংবলিত পহরা রাজ্যটি ৬৯.৯২ (৭০) বর্গকিলোমিটার জুড়ে বিস্তৃত ছিলো৷ ১৯৩১ খ্রিস্টাব্দের জনগণনা অনুসারে এটির জনসংখ্যা ছিলো ৩,৪৯৬ জন৷ ১৯৪৭ খ্রিস্টাব্দে ভারতের স্বাধীনতা লাভের এক বছর পর রাজ্যটি বিন্ধ্যপ্রদেশের অন্তর্গত হয় এবং বর্তমানে এটি মধ্যপ্রদেশ রাজ্যের অংশ৷ 
১৮১২ খ্রিস্টাব্দে কালিঞ্জর (কলঞ্জর) পরিবারের রাম কিষণের পুত্র শালিগ্রাম চৌবে ব্রিটিশদের থেকে সামন্ত সনদ পেলে তিনি পহরা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷ রাজ্যটি ছোট্ট শহর চৌবেপুরকে কেন্দ্র করে গড়ে উঠেছিলো৷ ১৯০১ খ্রিস্টাব্দের জনগণনা অনুসারে শহরটির জনসংখ্যা ছিলো ৮৭৮ জন৷
পিতা স্বর্গ পিতা ধর্ম

পিতা স্বর্গ পিতা ধর্ম মিলন ভৌমিক পরিচালিত ২০০০ সালের একটি বাংলা চলচ্চিত্র। চলচ্চিত্রটির সংগীতে সুর করেছেন সৌমিত্র কুন্ডু।
পালদেও রাজ্য

পালদেও রাজ্য, ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য, বর্তমান ভারতে এটি মধ্যপ্রদেশ রাজ্যের সাতনা জেলায় অবস্থিত৷ এটি ১৮৯৬ খ্রিস্টাব্দ পর্যন্ত মধ্য ভারত এজেন্সির বুন্দেলখণ্ড এজেন্সির অন্তর্ভুক্ত ছিলো, পরে এটিকে বাঘেলখণ্ড এজেন্সির অন্তর্ভুক্ত করা হয়৷ আবার ১৯৩১ সালে এটিকে পুনরায় বুন্দেলখণ্ড এজেন্সির অংশীভূত করা হয়৷
১৮ টি গ্রাম সংবলিত পহরা রাজ্যটি ৫২ বর্গমাইল জুড়ে বিস্তৃত ছিলো৷ ১৯৪১ খ্রিস্টাব্দের জনগণনা অনুসারে এটির জনসংখ্যা ছিলো ৯,৮২০ জন৷ ১৯৪৭ খ্রিস্টাব্দে ভারতের স্বাধীনতা লাভের এক বছর পর রাজ্যটি বিন্ধ্যপ্রদেশের অন্তর্গত হয় এবং বর্তমানে এটি মধ্যপ্রদেশ রাজ্যের অংশ৷ 
১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ পালদেও রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷ 
পালদেও দেশীয় রাজ্যের শাসকগণ রাও উপাধিতে ভূষিত হতেন৷
পিকরিক অ্যাসিড

পিকরিক এসিড একটি জৈব যৌগ, যার রাসায়নিক সংকেত (ON)CHOH। এর ইউপ্যাক নাম ২,৪,৬ ট্রাইনাইট্রোফেনল। গ্রিক শব্দ পিকরোস থেকে পিকরিক শব্দের উৎপত্তি, যার অর্থ তিক্ত। তিক্ত স্বাদের কারণেই এর এই নামকরণ। এটি সবচেয়ে অম্লীয় ফেনলগুলোর একটি। অন্যান্য নাইট্রেটযুক্ত জৈব যৌগের মতই পিকরিক এসিড একটি বিস্ফোরক হিসেবে কাজ করে। বিস্ফোরক হিসেবেই মূলত এটি ব্যবহৃত হয়। ঔষধ (অ্যান্টিসেপটিক ও জ্বালাপোড়া নিবারক) এবং ডাই তৈরির ক্ষেত্রেও এর প্রয়োগ বিদ্যমান।
ইয়োহান রুডলফ গৌবার এর আলকেমি সম্পর্কিত রচনায় সর্বপ্রথম পিকরিক এসিডের উল্লেখ দেখা যায়। পশুর শিং, রেশম তন্তু, ইন্ডিগো ডাই ও প্রাকৃতিক রেসিন থেকে এটি সংগ্রহ করা হত। ইন্ডিগো হতে ১৭৭১ সালে পিটার উল্ফে সর্বপ্রথম পিকরিক এসিড সংশ্লেষণ করেন। জার্মান রসায়নবিদ জুস্টুস ফন লিবিগ পিকরিক এসিডের নাম দেন কোহলেনস্তিকসোফসাউরে (ফ্রেঞ্চ ভাষায় অনুবাদ- এসিড কার্বোজাইরে)। ১৮৪১ সালে ফ্রেঞ্চ রসায়নবিদ জঁ ব্যাপটিস্ট ডুমা সর্বপ্রথম এর নাম দেন পিকরিক এসিড। ১৮৪১ সালেই ফেনল থেকে এর সংশ্লেষণ প্রক্রিয়া ও সঠিক সংকেত নিরূপণ করা সম্ভব হয়। ১৭৯৯ সালে ফ্রেঞ্চ রসায়নবিদ জঁ জোসেফ ওয়েল্টার (১৭৬৩-১৮৫২) রেশম তন্তু ও নাইট্রিক এসিডের বিক্রিয়ার মাধ্যমে পিকরিক এসিড উৎপাদন করেন। তিনি এটাও আবিষ্কার করেন, পটাশিয়াম পিকরেট বিস্ফোরণশীল একটি যৌগ। তবে ১৮৩০ সালের পূর্ব পর্যন্ত বিজ্ঞানীরা চিন্তা করতে পারেননি, পিকরিক এসিড বিস্ফোরক হিসেবে ব্যবহার করা সম্ভব। এর পূর্ব পর্যন্ত তারা মনে করতেন, পিকরিক এসিডের লবণগুলোই শুধু বিস্ফোরক হিসেবে ব্যবহার করা সম্ভব, তবে যৌগটি নিজে এ কাজে ব্যবহার করা যাবে না। ১৮৭১ সালে হারম্যান স্প্রেঙ্গেল প্রমাণ করেন, পিকরিক এসিড বোমা হিসেবে ফাটানো বা ডিটোনেট করা সম্ভব। অতঃপর সামরিক ক্ষেত্রে এর বহুল ব্যবহার শুরু হয়। কিছুদিনের মধ্যেই বিভিন্ন দেশের সেনাবাহিনী প্রধান বিস্ফোরক বস্তু হিসেবে পিকরিক এসিড ব্যবহার করতে শুরু করে। ধাতু, আকরিক ও খনিজের বিশ্লেষণী রসায়নে পিকরিক এসিডের উল্লেখযোগ্য ব্যবহার রয়েছে।
সাধারণ সমরাস্ত্র হিসেবে পিকরিক এসিডকে আগুনের ঝটকা সহ্য করতে সক্ষম বস্তু বিবেচনা করা হতো। এর আগে নাইট্রোগ্লিসারিন ও নাইট্রোসেলুলোজ বিস্ফোরক হিসেবে ব্যবহার করা হতো; তবে আর্টিলারি ব্যারেলে আগুন ধরানোর সময় এগুলো অযাচিতভাবে ফেটে যেত। ১৮৮৫ সালে হারম্যান স্প্রেঙ্গেলের গবেষণার ভিত্তিতে ফ্রেঞ্চ রসায়নবিদ ইউজিন তারপিন কামান দাগানোর কাজে পিকরিক এসিড ব্যবহার প্রবর্তন করেন। ১৮৮৭ সালে ফ্রেঞ্চ সরকার পিকরিক এসিড ও গানকটন মিশিয়ে "মেলিনাইট" নামক যৌগের ব্যবহার শুরু করে। ১৮৮৮ সালে লিড,কেন্টে ব্রিটেন একই রকম যৌগের ব্যবহার শুরু করে। তারা এর নাম দেয় "লিডিট।" জাপানও "শিমোজ পাউডার" নামে পিকরিক এসিড সংমিশ্রণ ব্যবহার শুরু করে। ১৮৯৯ সালে অ্যামোনিয়াম ক্রেসেলাইট ও ট্রাইনাইট্রোট্রোক্রেসলের ব্যবহার শুরু হয়। অস্ট্রিয়া-হাঙ্গেরিতে একরাসাইট নামে এর ব্যবহার শুরু হয়। ১৮৯৪ সালের দিকে রাশিয়ায় পিকরিক এসিডের ব্যবহার প্রচলিত হয়। ১৯০৬ সালে মার্কিন যুক্তরাষ্ট্রে অ্যামোনিয়াম পিকরেটের ব্যবহার শুরু হয়। ওমদুরমানের যুদ্ধ , দ্বিতীয় বোর যুদ্ধ, রুশ-জাপান যুদ্ধ এবং প্রথম বিশ্বযুদ্ধে পিকরিক এসিডের ব্যবহার শুরু হয়।
তারাওঁ রাজ্য

তারাওঁ রাজ্য, (যা 'তরাবাঁ' বা 'তরহুহাঁ' নামেও পরিচিত) ছিলো ব্রিটিশ শাসিত ভারতে অবস্থিত একটি অ-তোপ সেলামী দেশীয় রাজ্য৷ ১৩ টি গ্রাম সংবলিত এই দেশীয় রাজ্যটি ৬৭ বর্গমাইল ক্ষেত্রফল জুড়ে বিস্তৃত ছিলো৷ রাজ্যের রাজধানী পাথরৌণ্ডি বৃহৎ ভারতীয় উপদ্বীপীয় রেলওয়ের অন্তর্গত কারবি রেলওয়ে স্টেশন থেকে ১.৫ কিলোমিটার দূরে অবস্থিত৷
১৯৪৮ খ্রিস্টাব্দে রাজ্যটি ভারতের বিন্ধ্যপ্রদেশের অন্তর্ভুক্ত হয়৷ বর্তমানে এটি উত্তরপ্রদেশ রাজ্যের দক্ষিণ প্রান্তে অবস্থিত চিত্রকূট জেলায় অবস্থিত৷
১৮১২ খ্রিস্টাব্দে কালিঞ্জর (কলঞ্জর) পরিবারের সদস্যগণ ভৈসুন্দা রাজ্যের পত্তন ঘটান৷ এটি ছিলো ব্রিটিশ ভারতের বাঘেলখণ্ড এজেন্সির অন্তর্গত কলঞ্জর চৌবে জায়গীরগুলির একটি৷
এটি ১৮৯৬ খ্রিস্টাব্দ পর্যন্ত মধ্য ভারত এজেন্সির বুন্দেলখণ্ড এজেন্সির অন্তর্ভুক্ত ছিলো, পরে এটিকে বাঘেলখণ্ড এজেন্সির অন্তর্ভুক্ত করা হয়৷ আবার ১৯৩১ সালে এটিকে পুনরায় বুন্দেলখণ্ড এজেন্সির অংশীভূত করা হয়৷
তারাওঁ দেশীয় রাজ্যের শাসকগণ চৌবে উপাধিতে ভূষিত হতেন৷
পরিযান

বাস্তুসংস্থান এর পরিভাষায় পরিযান শব্দটি দ্বারা একটি নির্দিষ্ট প্রজাতির সদস্যদের এক পরিবেশ থেকে অন্য পরিবেশে বৃহৎ পরিসরে স্থানান্তর প্রক্রিয়াকে বোঝান হয়। পরিযান একটি প্রাকৃতিক আচরণ এবং সচল জীবকুলের অনেক প্রজাতির জীবনচক্রের অন্যতম উপাদান। এটি শুধু প্রাণীর মধ্যেই সীমাবদ্ধ নয়, যদিও প্রাণী পরিযান মূলত সর্বাধিক পরিচিত । পরিযান প্রায়শই চক্রাকার হয়, প্রায়শই মৌসুমের ভিত্তিতে ঘটে থাকে এবং কিছু ক্ষেত্রে দৈনিক ভিত্তিতেও ঘটে থাকে । প্রজাতিগুলো খাদ্যের সহজলভ্যতা, শিকারীর কবল থেকে সুরক্ষা, সঙ্গমের সুযোগ বা অন্যান্য পরিবেশগত কারণসমূহের বিষয়ে আরও অনুকূল অবস্থার সুবিধা গ্রহণে এক জায়গা থেকে অন্য জায়গায় স্থানান্তরিত হয়ে থাকে। 
কিছু প্রজাতির সদস্যরা তাদের দলের প্রবীণ সদস্যদের সাথে প্রথম যাত্রায় একটি অভিবাসী পথ সম্পর্কে জ্ঞাত হয়। অন্য প্রজাতিগুলো জেনেটিকভাবে তাদের অভিবাসনের পথ সম্পর্কিত তথ্য দেয়। জীবের অভিবাসী সংকেত এবং আচরণে অনেক পার্থক্য থাকা সত্ত্বেও, "পরিযানের বিভিন্ন পর্যায়ে জড়িত সংকেতসমূহের মধ্যে যথেষ্ট মিল রয়েছে বলে মনে হয়।" পরিযায়ী জীবগুলো হরমোন স্তরের মতো পরিবেশগত ইঙ্গিত যেমন ফটোপিরিয়ডিজম এবং আবহাওয়ার পরিস্থিতি এবং পরিযানের মাত্রার মতো অভ্যন্তরীণ ইঙ্গিতসমূহ কখন স্থানান্তর শুরু করার সময় হয় তা নির্ধারণ করতে ব্যবহার করে। পরিযায়ী প্রজাতিগুলো যথাক্রমে তাদেরকে অভিমুখী করতে বা তাদের পথে চলাচলের জন্য চৌম্বকীয় ধারণা বা ঘ্রাণেন্দ্রিয় এর মতো সংবেদন ব্যবহার করে। 
বড় মৌসুমী পরিবর্তন এবং ঘটনার অসঙ্গতির কারণে পরিযান পদ্ধতি নির্ধারণকারী উপাদানসমূহ সর্বদা পরিবর্তনশীল। যখন কোনও জীব এক স্থান থেকে অন্য স্থানে স্থানান্তরিত হয়, তখন এর শক্তি ব্যবহার এবং স্থানান্তরের হার একে অপরের সাথে এবং জীবের সুরক্ষার সাথে সম্পর্কিত থাকে। যদি কোনও পরিবেশগত বাধা কোনও পরিযায়ী প্রাণীর পথ ধরে উপস্থিত হয়, তবে পরিযায়ী প্রাণীটি সরাসরি বাধা অতিক্রম করার জন্য ব্যবহার করতে কিংবা বাধা পেরিয়ে যাওয়ার জন্য এটি ব্যবহার করতে পারে। কোনও জীব যদি এমন কোনও জায়গায় স্থানান্তরিত হয় যেখানে খাবার বা বাসস্থানের জন্য উচ্চ প্রতিযোগিতা থাকে তবে তার স্থানান্তরের হার আরও বেশি হয়ে থাকে। এটি অপ্রত্যক্ষভাবে জীবের বেঁচে থাকার এবং প্রজনন সাফল্যের সম্ভাবনা বাড়িয়ে কোনও প্রাণীর সুস্থতা নির্ধারণে সহায়তা করে। 
পরিযানের প্রকারের মধ্যে রয়েছে:
একটি নতুন সম্প্রদায়ে স্থানান্তরিত একটি প্রজাতি স্থানীয় প্রতিযোগিতামূলক মিথস্ক্রিয়াগুলির ফলাফলকে বেশ প্রভাবিত করতে পারে। একটি প্রজাতি যা একটি নতুন সম্প্রদায়ে স্থানান্তরিত হয় তা সম্প্রদায়ের মধ্যে একটি শীর্ষ-নিম্ন প্রভাব তৈরি করতে পারে। নতুন সম্প্রদায়ের মধ্যে যদি পরিযায়ী প্রজাতিসমূহ প্রচুর পরিমাণে উপস্থিত হয় তবে এটি অন্য বাসিন্দা প্রজাতিসমূহ কেবল বিকল্প শিকার হিসাবে ব্যতিরেকে, ওই এলাকায় বসবাসরত আঞ্চলিক শিকারি প্রাণীদের প্রধান শিকার হয়ে উঠতে পারে। অভিবাসী প্রজাতিসমূহ যখন তাদের মূল জায়গায় ফিরে আসে তখন খাদ্যের এই নতুন উৎস (পরিযায়ীরা) শিকারী প্রজাতির জনসংখ্যার আকার বাড়িয়ে তুলতে পারে এবং তার অন্যান্য শিকারের জনসংখ্যার আকারকে প্রভাবিত করতে পারে। যদি কোনও আবাসিক প্রজাতি ঋতু পরিবর্তনের কারণে খাদ্যের অভাব অনুভব করে তবে প্রজাতি জনসংখ্যায় হ্রাস পেতে পারে এবং আবাসিক প্রজাতির জনসংখ্যার হ্রাস হওয়ায় প্রচুর পরিমাণে খাবারের পরিমাণ ছেড়ে যায় বলে নতুন প্রজাতির সেই জায়গায় স্থানান্তরিত হওয়ার সুযোগ তৈরি করে। অভিবাসী প্রজাতিসমূহ রোগবালাইও তাদের আদি নিবাস থেকে দীর্ঘ-দূরত্বে বহন করতে পারে।
আওশাফুর রহমান

আওশাফুর রহমান বাংলাদেশ জাতীয়তাবাদী দলের রাজনীতিবিদ যিনি তৎকালীন খুলনা-১১ আসনের সংসদ সদস্য ছিলেন।
আওশাফুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন খুলনা-১১ আসন থেকে সংসদ সদস্য নির্বাচিত হন।
খলিলুর রহমান (খুলনার রাজনীতিবিদ)

খলিলুর রহমান বাংলাদেশ জাতীয়তাবাদী দলের রাজনীতিবিদ যিনি তৎকালীন খুলনা-১৫ আসনের সংসদ সদস্য ছিলেন।
খলিলুর রহমান ১৯৭৯ সালের দ্বিতীয় জাতীয় সংসদ নির্বাচনে বাংলাদেশ জাতীয়তাবাদী দলের প্রার্থী হিসেবে তৎকালীন খুলনা-১৫ আসন থেকে সংসদ সদস্য নির্বাচিত হন।
রফিকা খানম

রফিকা খানম বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রফিকা খানম ১৯৭৯ সালের দ্বিতীয় জাতীয় সংসদের মহিলা আসন-৮ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
রহমতুন্নেসা

রহমতুন্নেসা বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
রহমতুন্নেসা ১৯৭৯ সালের দ্বিতীয় জাতীয় সংসদের মহিলা আসন-৬ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
আয়েশা আশরাফ

আয়েশা আশরাফ বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
আয়েশা আশরাফ ১৯৭৯ সালের দ্বিতীয় জাতীয় সংসদের মহিলা আসন-৪ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
হাসিনা রহমান

হাসিনা রহমান বাংলাদেশ জাতীয়তাবাদী দলের রাজনীতিবিদ যিনি সংরক্ষিত মহিলা আসনের সংসদ সদস্য ছিলেন।
হাসিনা রহমান ১৯৭৯ সালের দ্বিতীয় জাতীয় সংসদের মহিলা আসন-১ থেকে বাংলাদেশ জাতীয়তাবাদী দলের মনোনীত সংসদ সদস্য ছিলেন।
ম্যাথিয়াস জ্যাকব শ্লেইডেন

ম্যাথিয়াস জ্যাকব শ্লেইডেন ( ; ১৮০৪–১৮৮১) ছিলেন একজন জার্মান উদ্ভিদবিদ এবং থিয়োডর শোয়ান এবং রুডল্ফ ভার্চোর সাথে কোষ তত্ত্বের সহ-প্রতিষ্ঠাতা।
শ্লেইডেনের জন্ম পবিত্র রোমান সাম্রাজ্যের হামবার্গ শহরে, ১৮ এপ্রিল ১৮০৪ সালে। তাঁর বাবা হামবার্গের পৌর চিকিৎসক ছিলেন। শ্লেইডেন ১৮২৭ সালে আইন শিক্ষায় স্নাতক পাশ করেন। এরপর তিনি আইনজীবী হিসাবে প্রতিষ্ঠা পাবার চেষ্টা করেছিলেন এবং একটা সময় হতাশার কারণে আত্মহত্যা করার চেষ্টা করার পরে তিনি পেশা পরিবর্তন করেন।
তিনি জার্মানির গ্যাটিনজেনের গ্যাটিনজেন ইউনিভার্সিটিতে প্রাকৃতিক বিজ্ঞান নিয়ে পড়া শুরু করেছিলেন, তবে উদ্ভিদবিদ্যা অধ্যয়নের জন্য ১৮৩৫ সালে বার্লিন বিশ্ববিদ্যালয়ে স্থানান্তরিত হন। স্লেইডেনের চাচা জোহান হর্কেল তাকে উদ্ভিদের ভ্রূণবিদ্যা অধ্যয়ন করতে উৎসাহিত করেছিলেন। 
তিনি শীঘ্রই উদ্ভিদবিদ্যার প্রতি তার ভালবাসাকে একটি পূর্ণকালীন সাধনায় পরিণত করেছিলেন। শ্লেইডেন মাইক্রোস্কোপের অধীনে উদ্ভিদ কাঠামো অধ্যয়ন করতে পছন্দ করেতেন। জেনা বিশ্ববিদ্যালয়ের উদ্ভিদবিজ্ঞানের অধ্যাপক হিসাবে, তিনি "কনট্রিবিউশন টু আওয়ার নলেজ অব ফাইটোজেনেসিস" (১৮৩৮) লিখেছিলেন, যাতে তিনি বলেছিলেন যে সমস্ত গাছপালা কোষ দ্বারা গঠিত। এইভাবে, শ্লেইডেন এবং শোয়ান প্রথম রচনা করেছিলেন যেটি তখন রসায়নের পারমাণবিক তত্ত্বের সমান গুরুত্বের সাথে জীববিজ্ঞানের নীতি হিসাবে একটি অনানুষ্ঠানিক বিশ্বাস ছিল। তিনি কোষ নিউক্লিয়াসের গুরুত্বকে স্বীকৃত দিয়েছিলেন, যা স্কটল্যান্ডীয় উদ্ভিদবিজ্ঞানী রবার্ট ব্রাউন দ্বারা ১৮৩১ সালে আবিষ্কৃত হয়েছিল, এবং কোষ বিভাজনের সাথে এর সংযোগ অনুভব করেছিলেন।
১৮৬৩ সালে তিনি ডরপাট বিশ্ববিদ্যালয়ের উদ্ভিদ বিজ্ঞানের অধ্যাপক হন। তিনি এই উপসংহারে পৌঁছেছিলেন যে উদ্ভিদের সকল অংশ কোষ দ্বারা গঠিত এবং একটি কোষ থেকে ভ্রূণ উদ্ভিদ উত্থিত হয়।
২৩ জুন ১৮৮১ সালে তিনি ফ্রাঙ্কফুর্টে মারা যান। 
শ্লেইডেন ছিলেন বিবর্তনের প্রথম দিকের উকিল। তাঁর বই "দ্য প্ল্যান্ট: এ বায়োগ্রাফি" (১৮৮৪) বইয়ে প্রকাশিত "উদ্ভিদ বিশ্বের ইতিহাস" সম্পর্কিত একটি বক্তৃতায় একটি প্যাসেজ ছিল যা প্রজাতির বিবর্তনকে সমর্থণ করেছিল। তিনি চার্লস ডারউইনের বিবর্তন তত্ত্বকে মেনে নেয়া প্রথম জার্মান জীববিজ্ঞানী। তাকে জার্মানিতে ডারউইনবাদের প্রধান প্রবক্তা হিসাবে আখ্যায়িত করা হয়েছে।
রাজীব খান

রাজীব খান জনসংখ্যা বংশাণুবিজ্ঞান এবং ভোক্তা জেনেটিক্সের একজন বাংলাদেশী-আমেরিকান প্যালিকোনসেটিভ লেখক।
রাজীব খান বাংলাদেশে জন্মগ্রহণ করেছিলেন তবে পাঁচ বছর বয়সে যুক্তরাষ্ট্রে পাড়ি জমিয়েছিলেন। তিনি আপস্টেট নিউইয়র্ক এবং ইস্টার্ন অরেগনে বড় হয়েছেন। একটি মুসলিম পরিবারে লালিত-পালিত হলেও বাল্যকাল থেকেই তিনি নাস্তিক ছিলেন।
তিনি অরেগন বিশ্ববিদ্যালয়ে থেকে ২০০০ সালে জৈব রসায়নে স্নাতক এবং ২০০৬ সালে জীববিজ্ঞানে স্নাতক সম্পন্ন করেছিলেন। তিনি বর্তমানে টেক্সাসের অস্টিনের ইনসিটোমে বৈজ্ঞানিক বিষয়বস্তুর পরিচালক হিসাবে কাজ করছেন।
২০০২ সালে, খান "জিন এক্সপ্রেশন" নামে একটি ব্লগের সহ-নির্মাতা ছিলেন; এটি মূলত জেনেটিক্সে প্রযুক্তিগত এবং সামাজিক সমস্যাগুলি নিয়ে আলোচনা করত।